A Presidencia, de conformidade co disposto no artigo 53 do Regulamento do Parlamento, resolveu convocar o Pleno do Parlamento para realizar sesión o próximo día 11 de xullo de 2017, ás 10:00 horas, no pazo do Parlamento.

De acordo coa Xunta de Portavoces e a Mesa, na reunión do día 4 de xullo de 2017, a orde do día da sesión é a seguinte:

**Punto 1.** **Textos lexislativos**

1.1 Proposta de tramitación polo procedemento de especial de lectura única do Proxecto de lei de impulso ao crecemento económico e reforzo do gasto social e de modificación da Lei 1/2017, do 8 de febreiro, de orzamentos xerais da Comunidade Autónoma de Galicia para o ano 2017 (tramitado polo procedemento de urxencia) e, se é o caso, debate e votación do dito proxecto (doc. núm. 11320, 10/PL-000004)

1.2 Debate de toma en consideración da Proposición de Lei, do Grupo Parlamentario de En Marea, Integral de Identidade de Xénero de Galicia (doc. núm. 8698 -corrección erros 8779-, 10/PPL-000004)

 *Publicación da iniciativa, BOPG n.º 112, do 10.05.2017*

1.3 Debate de toma en consideración da Proposición de Lei, do Grupo Parlamentario do Bloque Nacionalista Galego, integral de identidade de xénero na Comunidade de Galicia (doc. núm. 8700, corrección erros 8746, 10/PPL-000005)

 *Publicación da iniciativa, BOPG n.º 112, do 10.05.2017*

1.4 Debate de toma en consideración da Proposición de Lei, do Grupo Parlamentario dos Socialistas de Galicia, integral de identidade de xénero da Comunidade Autónoma de Galicia (doc. núm. 8701, 10/PPL-000006)

 *Publicación da iniciativa, BOPG n.º 112, do 10.05.2017*

**Punto 2.** **Comparecencias**

2.1 11428 (10/CPP-000030)

 Da señora conselleira de Infraestruturas e Vivenda, por petición propia, para informar da situación e perspectivas do Plan de Transporte Público de Galicia

Acumúlase na anterior, a seguinte:

2.2 10919 (10/CPP-000028)

 Da señora conselleira de Infraestruturas e Vivenda, a iniciativa do G. P. de En Marea, do G. P. dos Socialistas de Galicia e do G. P. do BNG, para explicar o novo escenario en relación co transporte público de viaxeiros e viaxeiras por estrada en Galicia

 *Publicación da iniciativa, BOPG n.º 136, do 28.06.2017*

2.3 11430 (10/CPP-000031)

 Do señor conselleiro de Cultura, Educación e Ordenación Universitaria, por petición propia, para informar sobre a reorganización de centros

Acumúlase na anterior, a seguinte:

2.4 10938 (10/CPP-000029)

 Do señor Conselleiro de Cultura, Educación e Ordenación Universitaria, a iniciativa do G. P. de En Marea, do G. P. dos Socialistas de Galicia e do G. P. do Bloque Nacionalista Galego, para explicar o peche de centros educativos, a supresión de postos docentes e a oferta educativa para o vindeiro curso

 *Publicación da iniciativa, BOPG n.º 136, do 28.06.2017*

**Punto 3.** **Mocións**

3.1 10932 (10/MOC-000038)

 Lago Peñas, José Manuel e Sánchez García, Antón

 Sobre as actuacións que debe levar a cabo o Goberno galego en materia de emprego. (Moción, a consecuencia da Interpelación n.º 9766, publicada no BOPG n.º 124, do 07.06.2017, e debatida na sesión plenaria do 20.06.2017)

 *Publicación da iniciativa, BOPG n.º 136, do 28.06.2017*

3.2 10939 (10/MOC-000039)

 Grupo Parlamentario dos Socialistas de Galicia

 Torrado Quintela, Julio

 Sobre as actuacións que debe levar a cabo o Goberno galego en relación coa atención hospitalaria durante os meses de verán. (Moción, a consecuencia da Interpelación n.º 9360, publicada no BOPG n.º 120, do 31.05.2017, e debatida na sesión plenaria do 20.06.2017)

 *Publicación da iniciativa, BOPG n.º 136, do 28.06.2017*

**Punto 4.** **Proposicións non de lei**

4.1 8042 (10/PNP-000741)

 Grupo Parlamentario de En Marea

 Cuña Bóveda, María de los Ángeles e Chao Pérez, Luca

 Sobre as actuacións que debe levar a cabo o Goberno galego en relación coa materia de historia da filosofía, de 2º de bacharelato, e as probas de avaliación final de bacharelato, así como os aspectos que debe incluír ao respecto nas negociacións co Ministerio

 *Publicación da iniciativa, BOPG n.º 105, do 26.04.2017*

4.2 8631 (10/PNP-000810)

 Grupo Parlamentario dos Socialistas de Galicia

 Quiroga Díaz, José Antonio e Pérez Seco, José Manuel

 Sobre as actuacións que debe levar a cabo o Goberno galego e as demandas que debe realizar ao Goberno central en relación co control e seguimento dos incendios forestais provocados en Galicia, así como a axilización dos xuízos por esa causa

 *Publicación da iniciativa, BOPG n.º 112, do 10.05.2017*

4.3 9648 (10/PNP-000901)

 Grupo Parlamentario Popular de Galicia

 Murillo Solís, María Guadalupe e 14 máis

 Sobre a demanda ao Goberno de España para a promoción e establecemento de medidas que contribúan a garantir a seguridade viaria dos ciclistas

 *Publicación da iniciativa pola vía de urxencia, BOPG n.º 124, do 07.06.2017*

4.4 9980 (10/PNP-000932)

 Grupo Parlamentario de En Marea

 Solla Fernández, Eva

 Sobre a actuación que debe levar a cabo a Xunta de Galicia en relación cos complementos de nocturnidade e festividade que están a cobrar os profesionais dos puntos de atención continuada

 *Publicación da iniciativa, BOPG n.º 128, do 14.06.2017*

4.5 10414 (10/PNP-000970)

 Grupo Parlamentario Popular de Galicia

 González Vázquez, José e 13 máis

 Sobre as actuacións que debe levar a cabo a Xunta de Galicia en relación coa modificación do texto refundido da Lei reguladora de facendas locais no relativo ao imposto sobre os incrementos de valor dos terreos de natureza urbana, así como as destinadas a demandar dos concellos galegos a habilitación dos mecanismos destinados a axilizar os trámites necesarios para proceder á devolución das cantidades cobradas aos contribuíntes afectados

 *Publicación da iniciativa pola vía de urxencia, BOPG n.º 132, do 21.06.2017*

4.6 10444 (10/PNP-000975)

 Grupo Parlamentario do Bloque Nacionalista Galego

 Sobre a ampliación de competencias da Comisión das Caixas para investigar a caída do Banco Pastor

 *Publicación da iniciativa, BOPG n.º 132, do 21.06.2017*

4.7 10795 (10/PNP-001014)

 Grupo Parlamentario dos Socialistas de Galicia

 Fernández Leiceaga, Xoaquín María e 2 máis

 Sobre as actuacións que debe levar a cabo o Goberno galego en relación co impacto da venda do Banco Popular Pastor na marca Banco Pastor, nos postos de traballo existentes e nas persoas e colectivos afectados, así como nas actividades da Fundación Barrié de la Maza en Galicia

 *Publicación da iniciativa, BOPG n.º 136, do 28.06.2017*

4.8 10801 (10/PNP-001016)

 Grupo Parlamentario do Bloque Nacionalista Galego

 Presas Bergantiños, Noa e 5 máis

 Sobre as actuacións que debe levar a cabo o Goberno galego e a demanda que debe realizar ao Goberno central en relación coas propostas de legalización e normalización da práctica dos ventres de alugueiro ou xestación subrogada

 *Publicación da iniciativa, BOPG n.º 136, do 28.06.2017*

**Punto 5.** **Interpelacións**

5.1 1468 (10/INT-000054)

 Grupo Parlamentario de En Marea

 Chao Pérez, Luca e Cuña Bóveda, María de los Ángeles

 Sobre a política do Goberno galego en materia de ensino no medio rural

 *Publicación da iniciativa, BOPG n.º 21, do 29.11.2016*

5.2 6953 (10/INT-000285)

 Grupo Parlamentario do Bloque Nacionalista Galego

 Rodil Fernández, Olalla e 5 máis

 Sobre a política da Xunta de Galicia en relación co desmantelamento de servizos ferroviarios Renfe-Feve no territorio galego

 *Publicación da iniciativa, BOPG n.º 92, do 29.03.2017*

|  |  |
| --- | --- |
| 5.3 | 7198 (10/INT-000298) |
|  | Grupo Parlamentario dos Socialistas de Galicia |
|  | Fernández Leiceaga, Xoaquín María e 2 máis |
|  | Sobre a política do Goberno galego en relación co financiamento do Fondo de Compensación Interterritorial |
|  | *Publicación da iniciativa, BOPG n.º 96, do 05.04.2017* |

5.4 10071 (10/INT-000428)

 Grupo Parlamentario dos Socialistas de Galicia

 Torrado Quintela, Julio e Blanco Rodríguez, Noela

 Sobre a política do Goberno galego en relación co intrusismo profesional no ámbito sanitario

 *Publicación da iniciativa, BOPG n.º 128, do 14.06.2017*

**Punto 6.** **Preguntas para resposta oral do Presidente da Xunta**

6.1 11322 (10/POPX-000043)

 Grupo Parlamentario dos Socialistas de Galicia

 Fernández Leiceaga, Xoaquín María

 Sobre o balance que fai o Goberno galego respecto da súa defensa dos intereses de Galicia no que vai da X lexislatura

6.2 11394 (10/POPX-000044)

 Grupo Parlamentario do Bloque Nacionalista Galego

 Pontón Mondelo, Ana Belén

 Sobre o balance da xestión levada a cabo polo Goberno galego no primeiro semestre de 2017

6.3 11395 (10/POPX-000045)

 Grupo Parlamentario de En Marea

 Villares Naveira, Luis

 Sobre a avaliación que fai o Goberno galego respecto da xestión levada a cabo en relación cos últimos conflitos xurdidos en Galicia

**Punto 7.** **Preguntas ao Goberno**

7.1 7011 (10/POP-000931)

 Grupo Parlamentario dos Socialistas de Galicia

 Díaz Villoslada, Juan Manuel e 3 máis

 Sobre as medidas previstas polo Goberno galego para facilitar o acceso das pemes aos contratos públicos autonómicos, en concreto, no sector dos servizos de limpeza de edificios e locais

 *Publicación da iniciativa, BOPG n.º 92, do 29.03.2017*

7.2 11388 (10/PUP-000100)

 Grupo Parlamentario Popular de Galicia

 Fernández Prado, Martín e 10 máis

 Sobre o posicionamento do Goberno galego en relación coa creación da Área Metropolitana da Coruña

7.3 11392 (10/PUP-000101)

 Grupo Parlamentario de En Marea

 Villares Naveira, Luis e 13 máis

 Sobre a posición que vai adoptar o Goberno galego en relación coas propostas de actuación urbanística en Liñeiriños, no concello de Vigo

7.4 10373 (10/PUP-000091)

 Grupo Parlamentario do Bloque Nacionalista Galego

 Prado Cores, María Montserrat

 Sobre a reconstrución do estaleiro de ribeira de Casqueiro, situado na parroquia de San Martiño, no concello de Moaña, para adicalo a museo como estaba previsto

 *Publicación da iniciativa, BOPG n.º 128, do 14.06.2017*

7.5 2648 (10/POP-000244)

 Grupo Parlamentario Popular de Galicia

 Núñez Centeno, Aurelio Alfonso e 5 máis

 Sobre a valoración pola Consellería de Sanidade e polo Servizo Galego de Saúde da implantación do Plan ictus

 *Publicación da iniciativa, BOPG n.º 43, do 12.01.2017*

7.6 3857 (10/POP-000470)

 Grupo Parlamentario dos Socialistas de Galicia

 Blanco Rodríguez, Noela e 2 máis

 Sobre as previsións do Goberno galego respecto do restablecemento do Servizo de Cirurxía Pediátrica as vinte e catro horas do día, durante todo o ano, no Complexo Hospitalario Universitario de Ourense

 *Publicación da iniciativa, BOPG n.º 58, do 02.02.2017*

7.7 10347 (10/POP-001397)

 Grupo Parlamentario do Bloque Nacionalista Galego

 Presas Bergantiños, Noa e 5 máis

 Sobre a política da Xunta de Galicia en relación coa atención da cirurxía pediátrica en Ourense

 *Publicación da iniciativa, BOPG n.º 132, do 21.06.2017*

7.8 10481 (10/POP-001412)

 Grupo Parlamentario do Bloque Nacionalista Galego

 Rivas Cruz, José Luis e 5 máis

 Sobre as provisións de fondos para cooperar cos concellos a través do Plan de camiños rurais 2017-2018

 *Publicación da iniciativa, BOPG n.º 132, do 21.06.2017*

7.9 10738 (10/POP-001450)

 Grupo Parlamentario de En Marea

 Rodríguez Estévez, David e Quinteiro Araújo, Paula

 Sobre o número de brigadas de prevención e extinción de incendios dos concellos que subscribiron o convenio de colaboración coa Consellería do Medio Rural para a participación na prevención e defensa contra incendios forestais nos anos 2013, 2014, 2015, 2016 e 2017

 *Publicación da iniciativa, BOPG n.º 137, do 29.06.2017*

|  |  |
| --- | --- |
|  |  |

7.10 11333 (10/PUP-000096)

 Grupo Parlamentario dos Socialistas de Galicia

 Torrado Quintela, Julio e Toja Suárez, María Dolores

 Sobre as intencións da Xunta de Galicia respecto da realización das actuacións necesarias para tentar acadar a implantación en Galicia do Laboratorio Comunitario de Control Bacteriolóxico de Bivalvos

Os grupos parlamentarios poderán presentar emendas ás mocións e ás proposicións non de lei ata seis horas antes do inicio da sesión, o abeiro do disposto no artigo 161.2 do Regulamento.

O que lle comunico para o seu coñecemento e a súa convocatoria a devandita reunión.

Santiago de Compostela, 4 de xullo de 2017

Miguel Ángel Santalices Vieira

Presidente

**Asinado dixitalmente por:
Miguel Ángel Santalices Vieira, Presidente na data 4/07/2017 14:20:22**